**ELŐTERJESZTÉS**

**A KÉPVISELŐ-TESTÜLET**

**2020. november 9.-i rendes ülésére**

**Előterjesztés**

**Vis maior pályázat keretében elnyert támogatásból megvalósuló út felújítási munkákra szóló ajánlatok értékelés**

A napirendet tárgyaló ülés dátuma: 2020.11.09.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Pályázati források

**4. Tényállás bemutatása:**

A 2020. június 17. napján történt nagymértékű esőzés kárt tett több önkormányzati tulajdonú közterületi út ingatlanban. A károk helyreállítására Telki község Önkormányzata a Vis maior pályázat keretében pályázatot nyújtott be a Belügyminisztériumhoz.

**Az igazolt káresemény helyszínei:**

2089 Telki, Árnyas utca – Völgy utca (Hrsz: 924, 925/1, 797, 791) és

Akácos út – Tölgyfa utca csomópont (Hrsz: 601)*.*

A vis maior pályázaton a helyreállítási és védekezési munkák költségeit, a kötelező műszaki ellenőrzéssel együtt **16.039.805.- Ft becsült költségben határoztuk meg**. Ebből 1.604.000.- Ft saját forrást és 14.435.805 támogatási igényt jelöltünk meg.

A pályázaton az önkormányzat végülis 6.703.000.- Ft összegű támogatás nyert el, amihez a többletköltséget a csökkentett műszaki tartalomhoz az önkormányzatnak kell biztosítania.

Mivel a pályázat keretében nem fogadták el a teljes műszaki tartalmat, így ezért a csökkentett támogatási összegből történő felújítási munkák elvégzésére kértünk ajánlatokat.

A pályázati támogatás összegével az önkormányzatnak 2021. december 31-el kell elszámolnia.

Az önkormányzat a hatályos beszerzési szabályzat szerint három ajánlatot kért a munkák elvégzésére. A beérkezett ajánlatokat a hivatal kiértékelte és a képviselő-testület elé hozta döntésre.

Az út felújítási munkákra az önkormányzat az alábbi cégektől kért be ajánlatot:

* Puhi-Tárnok Kft. ( 2461 Tárnok, Fehérvári út 34.)
* Vianova 87 Kft. (1215 Budapest, Vasas u.65-67.)
* Handel-Bau Kft. 2045 Törökbálint, Dózsa György u.54.)

Kivitelezési munkákra érkezett ajánlatok értékelése:

|  |  |  |
| --- | --- | --- |
| **Pályázó** | **Ajánlati ár** | **Ajánlati kötöttség** |
| Vianova 87 Zrt. | 6.376.100 Ft+Áfa | 2020. 12. 21. |
| Puhi-Tárnok Kft. | 5.661.000 Ft+Áfa | 2020. 12. 19. |
| Handel-Bau Kft. | 6.600.500 Ft+Áfa | 2020. 12. 19. |

A műszaki ellenőrzési munkákra az önkormányzat az alábbi cégektől kért be ajánlatot:

Monographic Kft. (2220 Vecsés, Rózsa utca 13.)

UTI-H PLUSZ Kft (2000 Szentendre, Szentlászlói út 157/A)

Bárány Lajos E.V. (2700 Cegléd, Szent I. herceg u. 17.)

Műszaki ellenőrzésre érkezett ajánlatok értékelése:

|  |  |  |
| --- | --- | --- |
| **Pályázó** | **Ajánlati ár** | **Ajánlati kötöttség** |
| Monographic Kft. | 700.000 Ft+Áfa | 2020. 12. 31. |
| UTI-H PLUSZ Kft. | 365.000 Ft+Áfa | 2020. 12. 31. |
| Bárány Lajos E.V. | 550.000 Ft | 2020. 12. 31. |

Telki, 2020. október 29.

Deltai Károly

polgármester

**1.**

**Határozati javaslat**

**Telki község Önkormányzat**

**képviselő-testület**

**/2020. (X. .) önkormányzati határozata**

**Vis maior pályázat keretében elnyert támogatásból megvalósuló út felújítási munkákra szóló ajánlatok értékelése**

Telki község Önkormányzat Képviselő-testülete úgy határoz, hogy a Vis maior pályázat keretében elnyert támogatásból megvalósuló út felújítási munkákra vonatkozó ajánlatok értékelés során az út felújítási munkák elvégzésére a legkedvezőbb ajánlatot benyújtó ………………………………-t (……………….. ) jelöli ki nyertes ajánlattevőnek.

A képviselő-testület felhatalmazza a polgármestert a vis maior út felújítási munkákra vonatkozó szerződés aláírására.

**Felelős:** Polgármester

**Határidő:** azonnal

**2.**

**Határozati javaslat**

**Telki község Önkormányzat**

**képviselő-testület**

**/2020. (X. .) önkormányzati határozata**

**Vis maior pályázat keretében elnyert támogatásból megvalósuló út felújítási munkákhoz kapcsolódó műszaki ellenőri feladatok ellátására szóló ajánlatok értékelése**

Telki község Önkormányzat Képviselő-testülete úgy határoz, hogy a Vis maior pályázat keretében elnyert támogatásból megvalósuló út felújítási munkákhoz kapcsolódó műszaki ellenőri feladatok ellátására vonatkozó ajánlatok értékelés során a műszaki ellenőrzésre a legkedvezőbb ajánlatot benyújtó ………………………………-t (……………….. ) jelöli ki nyertes ajánlattevőnek.

A képviselő-testület felhatalmazza a polgármestert a vis maior útfelújítási munkákhoz kapcsolódó műszaki ellenőri feladatokra vonatkozó szerződés aláírására.

**Felelős:** Polgármester

**Határidő:** azonnal